การใช้การทำงานของกระบวนการคิด การเรียนรู้นิสัยใหม่ๆ การรับความช่วยเหลือจากภายนอก
บางครั้งประสบการณ์ที่ส่งผลกระทบอย่างรุนแรงต่อจิตใจโดยเฉพาะอาจทิ้งร่องรอยทางกายที่เป็นผลมาจากบาดแผลทางอารมณ์ความรู้สึก หากคุณมีอาการบางอย่าง มันสามารถเกิดจากการที่ความทรงจำที่เจ็บปวดที่คุณมีทำให้เกิดบาดแผลทางอารมณ์ความรู้สึกที่กำลังส่งผลกระทบต่อสุขภาพร่างกายของคุณ ซึ่งอาการแต่ละคนอาจไม่เหมือนกัน ดังนั้นมันเป็นเรื่องสำคัญที่จะพิจารณาสถานการณ์เฉพาะของตัวคุณเอง บางทีการพูดคุยกับผู้เชี่ยวชาญด้านสุขภาพจิตอาจเป็นประโยชน์  อาการทางกายโดยทั่วไปของบาดแผลทางอารมณ์ความรู้สึก ได้แก่ ประสบปัญหาในการนอน เป็นผลมาจากโรคนอนไม่หลับเรื้อรัง หรือฝันร้าย อัตราการเต้นของหัวใจเร็วถี่ หรือไม่สม่ำเสมอ ปวดเมื่อยตามร่างกาย และเจ็บปวดทุกส่วนของร่างกาย ตกใจง่าย เหน็ดเหนื่อย ไม่มีสมาธิ กระวนกระวาย กล้ามเนื้อตึง  อาการเหล่านี้อาจเป็นสัญญาณของความวิตกกังวลที่เชื่อมโยงกับความทรงจำที่เจ็บปวดในอดีต การเผชิญหน้า และเรียนรู้วิธีจัดการกับความวิตกกังวลที่เกิดขึ้นกับคุณสามารถช่วยบรรเทาผลลัพธ์ของความทรงจำที่เจ็บปวดในชีวิตของคุณได้ สิ่งแรกที่คุณต้องพิจารณา คือการดูให้ชัดเจนว่าความทรงจำที่เจ็บปวดอาจส่งผลกระทบต่อชีวิตในปัจจุบันของคุณอย่างไร เนื่องจากบางคนคิดว่าประสบการณ์ที่ส่งผลกระทบอย่างรุนแรงในอดีตสามารถส่งผลทางประสาทหรือจิตใจได้น้อยมากๆ ทำให้คุณไม่ระวังว่าพวกมันอาจมีอิทธิพลต่อพฤติกรรมของคุณในปัจจุบันในขณะที่พฤติกรรม และความคิดปัจจุบันของคุณมีอิทธิพลมาจากพฤติกรรมในอดีต สำหรับคนที่มีความทรงจำที่เจ็บปวดบ่อยครั้งอาจส่งผลกระทบได้มากกว่าคนที่ไม่มี  ยกตัวอย่าง เช่น คุณสามารถรู้สึกวิตกกังวลเป็นอย่างมากเมื่ออยู่ใกล้ๆ กับทะเลสาบ เพราะว่าคุณมีประสบการณ์ที่เกือบเอาชีวิตไม่รอดในน้ำ หรือบางทีคุณอาจหลีกเลี่ยงกิจกรรม หรือสถานที่ที่ย้ำเตือนให้นึกถึงการสูญเสียคนที่คุณรักไป ไม่ว่าจะด้วยสาเหตุอะไรก็ตาม การเรียนรู้อย่างแท้จริงว่าความทรงจำที่เจ็บปวดนั้นมีผลกระทบต่อชีวิตของคุณในปัจจุบันอย่างไร จะทำให้คุณได้รู้ถึงความเชื่อมโยง และรวมผลลัพธ์ของมันเข้ากับการดำเนินชีวิตของคุณ ในการพิจารณาว่าพวกมันส่งผลกระทบอย่างไรกับคุณ ให้คุณทำรายการว่าคุณตอบสนองต่อบางสิ่งบางอย่างอย่างไร ให้คิดย้อนถึงความเปลี่ยนแปลงที่สังเกตเห็นได้อย่างชัดเจนที่คุณอาจรู้สึกได้ด้วยตัวเองระหว่างเหตุการณ์ที่ทำให้เกิดบาดแผลทางจิตใจ และวิธีที่คุณแสดงออกในปัจจุบัน หากคุณไม่แน่ใจถึงความเปลี่ยนแปลงที่เกิดขึ้นด้วยตัวเอง ขอให้คนรอบๆ ตัวคุณดูว่าคุณมีการแสดงออกที่แตกต่างออกไปหรือไม่ หรือเห็นพฤติกรรมที่เปลี่ยนไปที่อาจชี้ให้เห็นถึงส่วนใดในชีวิตคุณที่ได้รับผลกระทบจากความทรงจำ เมื่อไหร่ก็ตามที่คุณเริ่มรู้สึกวิตกกังวลในสถานการณ์ที่ย้ำเตือนให้นึกถึงความทรงจำที่เจ็บปวด ให้คุณเผชิญหน้ากับความวิตกกังวลดังกล่าว แยกแยะความทรงจำนั้นๆ และทดลองดูว่าจะเกิดอะไรขึ้นหากคุณทำสิ่งที่ตรงข้ามจากการถอนตัวออกจากสถานการณ์นั้น นักจิตวิทยามีหลากหลายเทคนิคในการจัดการกับประเด็นแบบเดียวกันนี้ แต่มี 2 วิธีที่มีประสิทธิภาพและคล้ายคลึงกัน ได้แก่ ฝึกความเชื่อที่มีผลต่อพฤติกรรม (Mindset) และฝึกสติ (Mindfulness)  ทั้ง 2 วิธี มีเป้าหมายในการเรียนรู้ที่จะตั้งสติเมื่อความวิตกกังวลเกิดขึ้น โดยเมื่อมันเกิดขึ้น ให้คุณโฟกัสไปที่รูปแบบของสถานการณ์ที่คุณสามารถควบคุมได้ เช่น ควบคุมลมหายใจ เพื่อทำให้สถานการณ์ช้าลงเพียงพอที่จะทำให้คุณไม่รู้สึกถูกครอบงำจิตใจอีกต่อไป  เนื่องจากการหายใจเป็นสิ่งที่คุณสามารถควบคุมได้ และมันถูกเชื่อมโยงเข้ากับกระบวนการทางสรีรศาสตร์ต่างๆ อีกมากมายในร่างกายของคุณ การเรียนรู้ในการบังคับลมหายใจสามารถเป็นเครื่องมือที่ยิ่งใหญ่ในการลดความวิตกกังวลเมื่อมันเกิดขึ้น มันยังช่วยในการตระหนักถึงสิ่งรอบตัวคุณโดยทั่วไปได้อีกด้วย  ทำสิ่งนี้ด้วยตัวเองที่บ้านเป็นอันดับแรก เริ่มต้นโดยการหายใจเข้าช้าๆ กลั้นหายใจไว้ชั่วครู่ และค่อยหายใจออกอย่างช้าๆ ลองสังเกตความรู้สึกที่เกิดขึ้น เพื่อที่คุณจะสามารถเชื่อมโยงระหว่างความวิตกกังวล และการหายใจของคุณในสถานการณ์อื่นๆ ที่เกิดขึ้นนอกบ้าน การมีชีวิตอยู่กับอดีตและกับความทรงจำที่เจ็บปวดไม่ดีต่อสุขภาพ คุณจะไม่สามารถเดินต่อได้หรือมีความสุขกับสิ่งใหม่ๆ หากจิตใจของคุณยึดติดอยู่กับอดีต การครุ่นคิดในลักษณะนี้ถูกเชื่อมโยงกับอาการซึมเศร้า  อาการผิดปกติที่เกิดหลังความเครียดที่สะเทือนใจหรือโรคเครียด PTSD ความวิตกกังวล และอาการอื่นๆ อีกมากมาย ในการหยุดการครุ่นคิดนี้ให้คุณเข้าร่วมในกิจกรรมที่ช่วยให้คุณโฟกัสไปที่ปัจจุบัน หรืออนาคต วางแผนที่จะออกไปกับเพื่อนช่วงสุดสัปดาห์ คิดถึงการลาพักร้อนที่อุตส่าห์ออมวันลาเอาไว้ หรือคิดถึงเป้าหมายทางอาชีพหรือชีวิตที่คุณยังไม่บรรลุผลสำเร็จ การคิดถึงเรื่องดีๆ จะช่วยให้คุณไม่วนเวียนอยู่กับความทรงจำที่เจ็บปวด  หากคุณยังคงกังวลถึงสิ่งที่คุณควรได้ทำในอดีตที่ยังอยู่ในความทรงจำ ให้คิดถึงวิธีที่คุณจะสามารถหลีกเลี่ยงไม่ให้เหตุการณ์นั้นเกิดขึ้นในอนาคต หากคุณยังไม่สามารถควบคุมมันได้ ให้คุณคิดว่าคุณได้เดินมาไกลเท่าไหร่แล้วนับตั้งแต่เหตุการณ์นั้นได้ผ่านพ้นไป และโฟกัสไปที่แง่บวกของความพยายามในปัจจุบันหรืออนาคตของคุณ การเขียนเป็นอีกหนึ่งวิธีที่มีประสิทธิภาพมากที่สุดในการช่วยให้คุณออกจากเหตุการณ์ที่เจ็บปวดในอดีตได้ ลองเขียนบันทึกเกี่ยวกับอดีตและปัจจุบันของคุณเพื่อเรียนรู้ว่าคุณได้รับความกระทบกระเทือนจากความทรงจำที่เจ็บปวดได้อย่างไร การทำให้ประสบการณ์เหล่านั้นกลายเป็นรูปแบบการเล่าเรื่องสามารถทำให้คุณควบคุมวิธีที่คุณเห็นประสบการณ์เหล่านั้นว่ามีความสำคัญต่อชีวิตของคุณอย่างไร มันยังทำให้คุณได้ใช้ประโยชน์จากอารมณ์ความรู้สึกที่เชื่อมโยงกับความทรงจำเหล่านั้นที่ปกติจะเข้าถึงได้ยาก  นั่งลง และเขียนประสบการณ์ใดๆ ที่คุณนึกได้ โดยให้ลงรายละเอียดมากที่สุดเท่าที่เป็นไปได้ วิธีนี้สามารถช่วยคุณแบ่งแยกผลกระทบของความทรงจำที่เจ็บปวดออกเป็น 2 เหตุผล เหตุผลแรก มันยอมให้คุณเห็นการเชื่อมโยงระหว่างสถานการณ์ในชีวิตและอารมณ์ความรู้สึกของคุณ เหตุผลที่สอง การเขียนสามารถเป็นการระบาย ที่ทำให้คุณรู้สึกมีอิสระในการสร้างสรรค์ที่อาจช่วยให้คุณหลีกเลี่ยงจากความรู้สึกที่ย่ำแย่จากเหตุการณ์ในชีวิตก่อนหน้านี้ หากคุณกำลังดิ้นรนในเรื่องนี้ ให้คุณเริ่มต้นง่ายๆ โดยการเขียนสิ่งที่เกิดขึ้นกับคุณมาตลอดทั้งวัน หากคุณรู้สึกถึงแรงผลักดันที่เชื่อมโยงถึงสิ่งที่เกิดขึ้นกับสิ่งหนึ่งสิ่งใดที่ได้เกิดขึ้นกับคุณในอดีต จงปล่อยใจเขียนความเชื่อมโยงเหล่านั้นโดยไม่บังคับให้มันเป็นไปในทิศทางใดทิศทางหนึ่ง ในการช่วยให้คุณเอาชนะความทรงจำที่เจ็บปวด พยายามสร้างความทรงจำใหม่ๆ ที่ดีขึ้น และบ่มเพาะนิสัยใหม่ขึ้นมา ความทรงจำที่เจ็บปวดสามารถกัดกินคุณหากคุณใช้เวลาอยู่ตามลำพังมากเกินไป และละเลยเนื้อแท้ของความปรารถนาของคุณในการมีความสัมพันธ์กับคนอื่น ให้คุณอยู่รอบๆ คน และกิจกรรมที่ทำให้รู้สึกเพลิดเพลิน มนุษย์เป็นสัตว์สังคมโดยกำเนิด ดังนั้นความรู้สึกยินดี หรือมีความสุขจึงมักเกี่ยวข้องกับการมีปฏิสัมพันธ์กับคนอื่น โดยเฉพาะการสัมผัสหรือการแสดงความสนิทสนมแบบอื่นๆ นี่ไม่ได้หมายความว่าคุณควรออกไปกับใครก็ได้ มันต้องใช้ความพยายามพอสมควรในการพิจารณาว่าอะไรที่นำความสุขมาสู่คุณ แต่ทันทีที่คุณพบกิจกรรมหรือกลุ่มคนที่ทำได้เช่นนั้น ให้พยายามปรับเปลี่ยนชีวิตประจำวันเพื่อให้คุณใช้เวลาได้มากที่สุดกับสิ่งเหล่านั้น การติดอยู่กับกิจวัตรปกติสามารถทำให้คุณหมกมุ่นกับการคิดถึงอดีตมากเกินไป พยายามทดลองกับสภาพแวดล้อมและกลุ่มทางสังคมของคุณเพื่อผสมผสานพวกมันเข้ากับกิจวัตรประจำให้ได้วันเว้นวันถ้าเป็นไปได้ นี่เป็นความจริงหากคุณรู้สึกไม่มีความเบิกบานใจในชีวิตประจำวันของตนเอง และสังเกตเห็นว่าคุณกำลังถูกครอบงำโดยความทรงจำที่เจ็บปวดในอดีตอย่างชัดเจน คุณจำเป็นต้องผลักดันตัวเองให้ออกไปจากพื้นที่ที่คุณคุ้นเคย และพาตัวเองไปสู่สภาพแวดล้อมที่คุณไม่คุ้นเคยมาก่อน   หากคุณรู้สึกแปลกแยกจากคนอื่นอยู่ตลอดเวลา และไม่สามารถพบปะกับคนที่เคยให้การสนับสนุนคุณ อาจจำเป็นต้องทดลองโดยการปฏิสัมพันธ์กับคนใหม่ๆ ในสถานการณ์ที่คุณไม่เคยเผชิญ นี่สามารถนำคุณให้พบกับคนในแบบที่ใช่ ที่อาจสามารถให้การสนับสนุนในแบบที่คุณต้องการ และนี่ยังเป็นความหวังที่จะช่วยให้คุณถูกครอบงำโดยอดีตได้น้อยลง โดยทำให้คุณโฟกัสไปที่กิจกรรมและคนที่มีความน่าสนใจมากกว่าในปัจจุบัน ลองลงเรียนคอร์สศิลปะการต่อสู้ที่มีการผสมผสานหรือโยคะ หรือง่ายๆ คุณสามารถออกไปเดินเล่นในสวนสาธารณะ หัวใจสำคัญ คือผลักดันตัวเองให้อยู่ในสถานการณ์ที่คุณไม่คุ้นเคยมาก่อน หรือรอบๆ คนที่คุณไม่เคยออกไปด้วยกันกับพวกเขามาก่อน มิฉะนั้นความทรงจำที่เจ็บปวดสามารถกลายเป็นส่วนหนึ่งของวังวนผลสะท้อนกลับทางจิตวิทยา ที่กลายเป็นส่วนหนึ่งของกิจวัตรประจำและนิสัยของคุณ หากคุณรู้สึกเหมือนว่าคุณต้องการมุมมองจากภายนอก หรือพบว่ามันยากที่จะเห็นได้ด้วยตัวเอง ให้ถามคนอื่น หากพวกเขาสังเกตเห็นสิ่งใดที่แตกต่างไป หลังจากเหตุการณ์ที่ทิ้งความทรงจำที่เจ็บปวดได้ผ่านพ้นไป วิธีนี้คุณจำเป็นต้องมีความกล้า เนื่องจากพวกเขาอาจบอกคุณในสิ่งที่คุณไม่อยากได้ยิน อย่างไรก็ตาม คนอื่นๆ โดยเฉพาะคนที่ใกล้ชิดกับคุณมากที่สุด สามารถที่จะจับสิ่งผิดปกติที่เกิดขึ้นกับคุณโดยที่คุณอาจไม่สังเกตเห็น ถามคนที่คุณไว้ใจ เช่น เพื่อนที่ดีที่สุด พี่น้อง พ่อแม่ หรือเพื่อนร่วมงานของคุณ ในขณะที่เข้าถึงพวกเขาโดยปราศจากความคิดอคติ หากคุณไม่สามารถพบคนที่ให้การสนับสนุนส่วนตัว หรือคุณต้องการพูดคุยกับใครบางคนที่ไม่ใช่คนที่คุณรักหรือไม่ได้อยู่ในกลุ่มเพื่อนของคุณ ลองเข้าร่วมกลุ่มสนับสนุนที่โฟกัสไปที่ประเภทของปัญหาที่คุณกำลังทนทุกข์ทรมานอยู่  ซึ่งมีอยู่มากมายที่โฟกัสไปที่ขอบเขตของปัญหาที่มีความหลากหลาย เช่น ปัญหาการใช้สารเสพติด ความรุนแรงในครอบครับ ความโศกเศร้าจากการสูญเสียคนที่รัก หรือความวิตกกังวล และอาการซึมเศร้า มีฐานข้อมูลออนไลน์ที่ช่วยคุณในการหากลุ่มที่ใช่สำหรับคุณ คุณยังสามารถถามแพทย์ของคุณ หรือผู้เชี่ยวชาญด้านสุขภาพจิตสำหรับคำแนะนำ หากคุณไม่สามารถหาใครได้ด้วยตัวเอง หากคุณไม่สามารถรับมือกับความทรงจำที่เจ็บปวดของคุณด้วยตัวเอง ให้คุณเข้าพบผู้เชี่ยวชาญด้านสุขภาพจิต ที่มีความเชี่ยวชาญในเรื่องบาดแผลทางจิตใจ เพื่อช่วยจัดการกับปัญหาของคุณ คุณควรมองหาความช่วยเหลือจากมืออาชีพ เมื่อความทรงจำที่เจ็บปวดทำให้คุณรับไม่ไหวอีกต่อไป ผู้เชี่ยวชาญด้านสุขภาพจิต เช่น ที่ปรึกษา หรือนักบำบัด ที่ถูกฝึกมาเพื่อให้มีทักษะในการรับมือที่หลากหลาย หรือจัดหาเทคนิคในการรักษาที่สามารถช่วยทำให้คนมีประสิทธิภาพ และการพัฒนาที่ดีขึ้นในการใช้ชีวิตประจำวันของพวกเขา ถึงแม้ว่าคุณอาจมีประสบการณ์ที่เจ็บปวดในอดีตอยู่ก็ตาม ไม่ใช่เรื่องผิดในการขอความช่วยเหลือ อย่ารู้สึกล้มเหลว หรืออายที่จะขอความช่วยเหลือ หากความทรงจำที่เจ็บปวดขัดขวางคุณจากการทำสิ่งต่างๆ ตามที่คุณต้องการในแต่ละวัน และหากความเจ็บปวดนั้นดูไม่มีทีท่าที่จะลดน้อยลงเมื่อเวลาผ่านไป ให้คุณพบผู้เชี่ยวชาญด้านสุขภาพจิตที่สามารถให้การช่วยเหลือคุณได้ เขาหรือเธอสามารถรับฟังเรื่องราวของคุณ และแนะนำเคล็ดลับในการรับมือกับปัญหา ในการช่วยให้คุณรับมือกับความทรงจำที่เจ็บปวดที่อาจส่งผลให้เกิดบาดแผลที่ฝังลึกในชีวิตของคุณ ผู้เชี่ยวชาญด้านสุขภาพจิตอาจใช้เทคนิคที่มีอยู่มากมายในการให้ความช่วยเหลือคุณ กระบวนการ CBT เป็นวิธีที่ได้รับความนิยมสำหรับการรักษาบาดแผลของอดีต ซึ่ง CBT เป็นการเข้าถึงความวิตกกังวล และอาการซึมเศร้าในระยะสั้น โดยนักบำบัดจะช่วยคุณในกระบวนการทางความเชื่อและความคิดของคุณ พวกเขาจะช่วยให้คุณจัดกระบวนการเหล่านี้ได้อย่างมีประสิทธิภาพตรงตามความปรารถนาของคุณ มันเป็นวิธีที่ได้ผลมากกว่าการบำบัดรูปแบบอื่น โดยใช้ความพยายามจากทางคุณในการช่วยให้คุณเปลี่ยนแปลงพฤติกรรมและความคิด นักบำบัดจะช่วยคุณฟันฝ่าปัญหา พร้อมให้แบบฝึกหัดและการรักษาคุณไปทำที่บ้าน และช่วยคุณเปลี่ยนแปลงพฤติกรรมโดยรวมของคุณทั้งหมด มองหาผู้เชี่ยวชาญด้านสุขภาพจิตที่มีความเชี่ยวชาญวิธีการรักษานี้ หากคุณคิดว่ามันอาจมีประสิทธิภาพสำหรับสถานการณ์ของคุณเอง ผู้เชี่ยวชาญด้านสุขภาพจิตของคุณอาจลองใช้กระบวนการ EMDR ซึ่งกระบวนการนี้จะใช้ประโยชน์จาการตอบสนองโดยธรรมชาติของร่างกายคุณกับประสบการณ์ในอดีต โดยการใช้การเคลื่อนไหวของดวงตาเพื่อปลดล็อคความทรงจำควบคู่ไปกับกระบวนการ CBT เพื่อช่วยกระตุ้นความทรงจำที่ก่อให้เกิดบาดแผลทางจิตใจ เพื่อที่คุณจะสามารถรับมือกับพวกมัน แทนที่จะเก็บกดมันเอาไว้ วิธีนี้รักษาสุขภาพจิตในแบบเดียวกับสุขภาพร่างกาย หากคุณมีความทรงจำที่ก่อให้เกิดบาดแผลทางจิตใจที่ยังคงวนเวียนอยู่ในความคิดของคุณอยู่ตลอดเวลา คุณจะไม่มีทางหาย แม้ว่าสมองของคุณจะมีความสามารถในการรักษาตัวเองโดยธรรมชาติก็ตาม  โดยการเปิดเผยบาดแผลทางใจในอดีตของคุณ และรับมือกับมันโดยการใช้กระบวนการ EMDR คุณจะสามารถข้ามผ่านความทรงจำที่เจ็บปวดของคุณได้ และมีสุขภาพจิตที่ดีขึ้น
จดจำสัญญาณทางกายที่เกิดจากบาดแผลทางอารมณ์ความรู้สึก. พิจารณาผลกระทบ. เผชิญหน้ากับความวิตกกังวล. โฟกัสไปที่อนาคต. เริ่มเขียนบันทึก. ปลูกฝังนิสัยร่าเริง. ผสมกิจวัตรประจำ. ขอความคิดเห็นจากภายนอก. เข้าร่วมกลุ่มสนับสนุน. เข้าพบผู้เชี่ยวชาญด้านสุขภาพจิต. ลองความคิดและพฤติกรรมบำบัด (Cognitive-Behavioral Therapy - CBT). ถามถึงการรักษาที่ใช้กับบุคคลที่มีบาดแผลทางจิตใจที่เรียกว่า Eye Movement Desensitization and Reprocessing (EMDR).
https://www.wikihow.com/Let-Go-of-Painful-Memories https://www.wikihow.com/Let-Go-of-Painful-Memories https://www.wikihow.com/Let-Go-of-Painful-Memories
Using Cognitive Work Learning New Habits and Habits Getting Outside Help